Agoranomeion

Agoranomeion () on nimitys, jota käytetään eräästä antiikin aikaisesta rakennuksesta Ateenan Roomalaisella agoralla Kreikassa. Se rakennettiin noin vuonna 50 jaa. Rakennuksen tarkkaa käyttötarkoitusta ja muotoa ei tunneta. Se ei välttämättä ollut siitä nykyisin käytetyn nimen mukaisesti todellisuudessa Agoranomeion eli toria valvovien viranomaisten rakennus, vaan se on saattanut olla Rooman keisarien kultille omistettu Sebasteion.

Agoranomeion sijaitsi Roomalaisen agoran itälaidalla Tuulten tornin kaakkoispuolella. Rakennuksen päädyn, joka on osittain säilynyt, julkisivussa oli kolme kaarta. Ne oli tehty Hymettos-vuoren siniharmaasta marmorista. Rakennuksen sisäänkäynnille johti pitkä portaikko. Uusimman tutkimuksen mukaan rakennus on saattanut muodostua tiestä, jonka kummallakin sivulla on ollut stoa eli pylväshalli. Paikalta löydetyn piirtokirjoituksen mukaan rakennus oli omistettu keisari Augustukselle sekä Athene Arkhegetiille.

Lähteet 

Antiikin Ateenan rakennukset ja rakennelmat
Kreikan entiset rakennukset ja rakennelmat
Roomalainen agora